**ΔΕΛΤΙΟ ΤΥΠΟΥ**

ΚΔΒΜ Λαμίας, 15/01/2020

**Θέμα: Πρόσκληση εκδήλωσης ενδιαφέροντος συμμετοχής στα τμήματα μάθησης του Κέντρου Διά Βίου Μάθησης (Κ.Δ.Β.Μ.) Δήμου Λαμιέων**

Ενημερώνουμε κάθε ενδιαφερόμενο/η ότι ο Δήμος Λαμιέων, το Υπουργείο Παιδείας και Θρησκευμάτων (διά της Γενικής Γραμματείας Επαγγελματικής Εκπαίδευσης, Κατάρτισης και Διά Βίου Μάθησης) και το Ίδρυμα Νεολαίας και Διά Βίου Μάθησης συνεχίζουν επιτυχώς τη λειτουργία του Κ.Δ.Β.Μ. του Δήμου Λαμιέων στο οποίο θα υλοποιηθούν προγράμματα Γενικής Εκπαίδευσης Ενηλίκων με εκπαιδευτικές δράσεις Εθνικής και Τοπικής Εμβέλειας.

Στο Κ.Δ.Β.Μ. του Δήμου Λαμιέων μπορούν να δημιουργηθούν τμήματα για τα ακόλουθα προγράμματα:

|  |  |  |
| --- | --- | --- |
| **Α/Α** | **ΤΙΤΛΟΙ ΠΡΟΓΡΑΜΜΑΤΩΝ** | **ΔΙΑΡΚΕΙΑ ΣΕ**  **ΩΡΕΣ** |
| 1 | Εκπαίδευση μεταναστών επίπεδο Α1: απευθύνεται σε αρχάριους ή ψευδοαρχάριους  (όσοι δεν έχουν κατακτήσει όλες τις γλωσσικές δεξιότητες της ελληνικής γλώσσας)  υποψηφίους | 125 |
| 2 | Γεωργία και φυσικοί πόροι | 25 |
| 3 | Εθελοντικές δράσεις στην τοπική κοινωνία | 25 |
| 4 | Επιχειρηματικότητα και Τουριστική – Πολιτιστική Ανάπτυξη | 25 |
| 5 | Διαδικτυακά εργαλεία και υπηρεσίες στην καθημερινή ζωή | 25 |

Τα προσφερόμενα προγράμματα μπορούν να παρακολουθήσουν ενήλικες ανεξαρτήτως χώρας καταγωγής, ηλικίας και μόρφωσης, καθώς και μέλη ευάλωτων κοινωνικά ομάδων. Για την ένταξη των ενδιαφερομένων στα τμήματα απαιτείται η συμπλήρωση σχετικής αίτησης με επίδειξη του δελτίου αστυνομικής ταυτότητας ή του διαβατηρίου του υποψήφιου.

**Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση»**

Για πληροφορίες και δηλώσεις συμμετοχής απευθυνθείτε στο Κέντρο Δια Βίου Μάθησης:

Τηλ. : 2231026480, 2231033590 & 2231351051

Ταχ. Διεύθυνση: Φλέμινγκ & Ερ. Σταυρού

Email: [xaroni.sofia@lamia-city.gr](mailto:xaroni.sofia@lamia-city.gr) & [kentro-koinotitas@lamia-city.gr](mailto:kentro-koinotitas@lamia-city.gr)

**Θα τηρηθεί σειρά προτεραιότητας.**